
EDITORIAL 

Un Gobierno Nobo 


Den e promé edicion di e 
organo di Servicio Informati- 
vo ”Aruba” di e aña aki nos 
kier expresá nos gratitud sin- 
cero na e pueblo Arubano, cu 
a confia nos gobernacion di 
e isla di Aruba pa e cuater 
anjanan venidero. 

Nos ta sigurá pueblo cu nos 
lo haci tur cos posibel pa sir- 
bi Aruba den e anjanan veni- 
dero na un manera digno, ma- 
nera nos isla merecé. Y nos 
lo lucha pa cáda Arubiano 
haya e posibilidad pa gana su 
pan di cada dia na un manera 
honesto y digno, pero tambe 
pa e por sintié consciente- 
mente ARUBIANO. 

Nos sentimiento nacional, 
nos orgullo nacional, ta sen- 
timientonan cu nós como Aru- 
biano en particular, mester 
mantené y stimula, especial- 
mente pasobra nos ta forma 
un comunidad chikito den 
henter mundo. 

Pesei un di e cosnan di mas 
principal, pa cual nos, como 
Gobierno eligi pa pueblo Aru- 
bano ta lucha, ta más auto- 
nomia pa nos isla. Nos no kier 
nada más cu: ser donjo den 
nos propio cas. Nos no ta pidi 
nada extra, nada particular, 
pero simplemente: e derecho 
di por dicidi e destino di nos 
més y di nos pais. 

E periodo di colonialismo a 
pasa. Henter mundo a con- 
dená coloniaiismo; e systema 
aki no tin ningun valor mas. 
Mundo a comprende cu e po- 
litica aki di explotá y dominá 
un otro pueblo no por ser 
justificá di ningun manera. 
Unda cu tin colonialismfc ain- 
da den e mundo aki, tin un 
lucha firme pa gana libertad 
y autonomia verdadero. 



Pa promé viaha den historia di Aruba, GOBIERNO DI ARUBA ta ser formá door di Arubiano 
só. Aki nos ta mira e cinco deputadonan Arubiano cu Gezaghebber y Secretario di Gobierno di 
Aruba. Sintá di man robes pa man drechi Deputado Guzman Croes, Gezaghebber O. S. Henri- 
quez y Secretario A. J. Booi. Pará di man robes pa man drechi, Deputadonan Betico Croes, Max 

Croes, Tommy Leest, y Casper Laclé. 


Na hopi lugá e lucha aki ta 
un guerra nacional, un guerra 
den cual hopi yiu di tera ta 
perde nan bida, un guerra den 
cual henter un pueblo ta uni 
pa purba di sali for di e do- 
minio di un otro pais cu ta 
colonisé. 

Aunke ku aki na Aruba 
Dios Gracias no tin un guerra 
den e sentido aki, nos tambe 
mester lucha pa mas libertad 
y mas autonomia, pa ser don- 
jo den nos mes lugar. Y nos 
ta hibando e lucha aki caba. 
Pueblo a mira prueba di esaki 
varios bez caba, despues cu e 
Gobierno nobo a sinta. 

Durante e lunanan cu a pa- 
sa, nos a pone hopi atencion 
y nos a traha duro riba e pre- 
supuesto- pa 1968. 


Nos presupuesto a keda 
aprobá den Eilandsraad; nos 
a haya e confianza y apoyo 
di mayoria den raad. 

Nos a logra traha tambe 
mientras tanto riba un pro- 
jecto grandi pa nos Aruba y 
ya nos a entregá un plan 
completamente clá, pa un dry- 
dock di 75.000 tonelada na 
Gobierno di Antiyas. Cu ayu- 
do di Gobierno di Hulanda y 
di Antiyas nos lo por haya e 
drydock aki na nos isla. 

E drydock ta di suma im- 
portancia pa nos situacion fi- 
nanciero-economico. Na prin- 
cipio lo tin trabao pa 1000 
hende; despues lo tin pa mas 
sigur. Cu e projecto aki nos 
a logra duna Aruba un in- 
dustria nobo; nos pueblo lo 


haya entrada riba un terreno 
industrial nobo. Y esaki mas 
cu cualkier otro cos actual- 
mente ta necesario pa un si- 
tuacion economico sano na 
Aruba. 

Pronto nos ta spera cu un 
principio lo ser haci cu con- 
struccion di e drydock. 

Gobierno di Aruba a haci 
su trabao en cuanto e pro- 
jecto aki; awor nos ta spe- 
rando ayudo di Antiyas y Hu- 
landá y nos tin tur confianza 
den esaki. 

Nos, como Gobierno di Aru. 
ba, confiando riba ayudo y 
apoyo di tur Arubiano, lo sigi 
traha pa progreso y bienestar 
di nos pueblo Arubano. 

Bestuurscollege di Aruba 

BETICO CROES: 

Sr. Gilberto Francois Croes despues di a obtene 
su diploma di Mulo na St. Dominicuscollege a 
cursa 3er klas di H.B.S. El a sigi su estudio na 
Hilversum Hulanda como maestro di school na 
1954. Na 1958 el a obtene su diploma di Maes- 
tro di School na St. Ludgerus Kweekschool na 
Hulanda (Hilversum). Na 1959 el a obtene su 
Hoofdakte ne mesun school aki. El a regresa 
Aruba na 1959 y a traha na St. Jozefschool na 
Santa Cruz pa 7 anja largo. Durante e tempo 
aki el a continua su estudio riba tereno di edu- 
cacion y a logra obtené su diploma di L.O. 
Handelskennis y di L.O. Spaans. 

Na 1959 el a traha na St. Antonius College na 
Santa Cruz y na 1967 a drenta den Politiek 
como miembro candidato dl A.V.P. No. 5 riba e 
lista pa efeccion di Eilandsraad. Den e eleçcion 
aki el a acumulá 1045 votos ariba su nomber 
y tabata e di 4er persona cu a obtené e can- 
tidad di mas grandi di voto na Aruba. 

Riba tereno social tambe Sr. Betico Croes ta 
un persona conoci. Asina e ta ainda miembro 
activo di directiva y fundador dl Stichting Pa- 
rochieraad di Santa Cruz. E ta miembro tambe' 
di su Club Estrella pa cual na diferente ocasion 7 
a representá su Pueblo den e Club' aki riba te- 
reno di deporte di Tafeltennis, Volleyball y bas- 
ketball. 

Pa anjas largo e tabata dirigente di e Koor di 
Misa di Immaculata na Santa Cruz. Bao di su 
iniciativa a ser celebrá e Anniversario di plata 
di St. Josefschool na Sta. Cruz. E tabata tambe 
vice-president di Aruba Tabie Tennis Associa- 
tion y segundo secretario di Aruba Sport Unie, 
e organizacion maximo di deporte na Aruba. Akl 
den na diferente ocasion el a laga su voz reso- 
na en fabor di un Centro di Deporte pa tur 
distritonan y en especial un stadion di deporte 
pa Sta. Cruz. 

Den corantnan Huiandes su nomber a ser men- 
cioná como un fuerte luchador pa derecho di 
yiunan di tera y como un fuerte nacionalista. 
Bao di encargo di Deputado Betico Croes ta cai 
e siguiente departamentonan di Teritorio Insular: 

— Departamento di Ensejanza. asuntonan cul- 
tural y desaroyo popular y Bibliotheka; 

— Departamento di Asuntonan General; 

— Departamento di Registro Civil y di Censo 

— Oficina di Gobierno na San Nicolas; 
Departamento di Asuntonan Personal na Be- 
stuurskantoor. 


MAXIMO CROES: 

Sr. Croes a haya su educacion na St. Dominicus- 
college na Oranjestad. El a cuminza su carera 
na Lago como Junior Klerk. Na anja 1967 e> 
a obtene su diploma como "beedigd vertaler” y 
ne mesun an-a a ser nombra como Translater 
den Executive Office di Lago. Na 1-962 e tabata 
occupa un puesto di responsabilidad den Indus- 
trial Relations Department-Staff Section y na 
anja 1965 e tabata Area Supervisor den Mecha- 
nical Department. 

Na 1961 el a obtene su brevet piloto di Avion- 
nan di deporte y na 1965 su diploma como 
instructor di e avionnan aki. 

Desde 1959 Sr. Croes ta miembro di Eilandsraad 
y for di 1962 - 1966 miembro di Staten di An- 
tiyas pa e fraccion di A.V.P. Na 1966 el a 
lamta su mesun partido: Partido Independiente 
Arubano, di cual e mes ta presidente. E ta tam- 
be co-fundador di Aruba Toastmasters, Junior 
Chamber y tambe di Stichting tot bevordering 
van de geestelijke volksgezondheid. E tabata 
forma parti di directiva tambe di e Organiza- 
cion di deporte di football esta A.V.B. 

Bao di Deputado Max Croes ta cai e siguiente 
departamentonan: 

— Asuntonan di trabao y fondo pa desempleo; 

— Cuido Social; 

— Departamento pa desaroyo economico; 

— Oficina di administracion pa projectonan di 
desaroyo; 

— Servicio di Aeropuerto; 

— Departamento di Registro y Archlvo di Be- 
stuurskantoor. 


DOMINICO GUZMAN CROES: 

Sr. Croes a haya su educacion na Julianaschool 
na Oranjestad, y despues a principia su carera 
den Lago na anja 1940 y a subi te na e posicion 
di Area Supervisor den Material Division. Sr. 
Croes tambe a traha hopi anja largo den e De- 
partamento di Industrial Relations na Lago. 
Durante 2da Guerra Mundial Sr. Croes tabata 
ocupa e rango di sergeant-majoor den ejercito y 
a cursa tambe aya den e entrenamiento pa on- 
der-off icier. Durante e periodo aki el a haya 
dispensacion for di trabao door di Lago pa 
drenta ejercito. 

Den Lago Sr. Croes a Cursa diferente ramo e.o. 
I.B.M., idioma Ingles, Cost Analysis etc. 

Sr. Croes tabata miembro di Staten for di an- 
ja 1958 pa 1967 y desde 1955 tambe miembro 
di Eilandsraad pa A.V.P. Dos biaha el a repre- 
senta Antillas den un delegacion Parlamentario 
Antiyano esta na 1960 y 1966 na cual ocasion 
na 1966 el a atende un asamblea di e Comuni- 
dad Economico Europea na Bruselas como ob- 
servador. Sr. Croes a wordu condecora como 
Officier den Orde di Oranje Nassau. 

E departamentonan cu ta concerni Deputado D.G. 
Croes ta: 

_ Departamento di Obras Publicas; 

— Servicio di Haaf y Pilotahe; 

— Departamento di Informacion; 

— Servicio di Bombero. 


THOMAS LEEST: 

Sr. Leest a haya su educacion na Corsow na St. 
Thomas College y despues di a traha na Radio- 
dienst como Radio-Telefonist, el a ser emplea na 
Lago. Na Lago el a traha di anja 1951 te 1961 
den Accounting Department. Den Lago Sr. Leest 
a cursa diferente curso practico di Accounting, 
(Practical. Intermediate y Industrial). 

Na anja 1961 el a ser emplea den Servicio di 
Gobierno como administrador di Departamento di 
Salubridad Publico. 

Sr. Leest aunke no a ser eligi durante e ultimo 
eleccion, sinembargo ta forma parti di e fraccion 
di Union Nacional Arubano y ta ocupa e puesto 
di Tesorero den directiva di UNA. 

Sr. Leest ademas tabata Tesorero di Aruba Men- 
thal Health Association. 

E departamentonan cu ta cai bao di Deputado 
Leest ta: 

— Empresa di Awa y Electricidad; 

— Domeinbeheer; 

— Casnan pa Pueblo; 

— Turismo; 

— Departamento di Salubridad Publico; 

— Agricultura, Ganaderia - Peskeria; 

— Servicio Veterinario. 


Sr. Laclé a haya su educacion na St. Dominicus- 
college y despues a traha den Gobierno den di- 
ferente departamento. El a tuma retiro for di 
Gobierno na anja 1937 pa ser emplea na Lago 
como klerk y di ei el a ser promovi como Se- 
cretario di Director medico di Lago Hospitaal. 
Despues el a ser transferi pa Industrial Depart- 
ment di Lago como Assistant Employment y a 
subi te ne rango di Employment Supervisor. Sr. 
Laclé tabata tambe Secretario di Coin Your 
Ideas. Den Lago el a cursa den diferente ramo 
e.o. Steno Ingles, Office Procedures, Lago Ma- 
nagement Course, Modern Supervising Practices. 
Despues di a sali for di Lago na anja 1963 cu 
25 anja y mei di servicio, el a ser nombra co- 
mo manager di un Esso Station y despues di aki 
a ser emplea den Sales Department di un firma 
grandi na Oranjestad. 

Sr. Laclé tabata un di e personanan cu a pone 
e promer piedra di e Credit Unions nan na Aru- 
ba, y tabata tambe pa 5 anja presidente di Cen- 
traal Carnaval’s Comité di Aruba. 

Na 1966 el a drenta politica activamente 
como candidato riba lista di A.V.P. y a ser eligi 
na anja 1967 como miembro di Eilandsraad pa 
e fraccion di A.V.P. 

E departamentonan cu ta cai bao di Deputado 
Casper E. Laclé ta: 

— Departamento di Finanzas; 

— Departamento di Recaudacion y di Compta- 
bilidad; 

— Departamento Central pa Administracion 
Mecanico; 

— Servicio Telefonico. 


CASPER E. LACLE: 

DRYDOCK PA ARUBA 

na principio trabao pa 1000 hende; 
despues mas! 



E momento cu Gezaghebber di Aruba Sr. O. S. Henriquez ta 
entrega na nomber di Bestuurscollege di Aruba e peticion pa 
Gobierno Hulandes. Pa boka di Su Excellencia Ministro C. Kroon 
e promesa a ser duná cu Gobierno Antiyano lo pone urgencia 
tras di e peticion di Gobierno di Aruba. 


Den menos di un anja di 
tempu, Bestuurscollege a lo- 
gra trece im projecto formi- 
dabel pa Aruba. Apesar di tur 
dificultad cu cada Gobierno 
nobo ta haya, apesar di a tra- 
ha duro riba un presupuesto 
realistico pa drecha situacion 
financiero di nos Aruba, ape- 
sar di tur otro clase di pro- 
blema y dificultad, e Bestuurs- 
college actual a haci un paso 
grandi den direccion di un 
Aruba próspero, un Aruba cu 
un porvenir brilliante. 

Muy pronto Aruba ta bai 
haya un projecto cu lo resultá 
un di esunnan di mas grandi 
y valioso pa desaroyo y pro- 
greso di nos isla. Un empresa 
enorme pa reparacion di ba- 
pornan grandi; un bunkersta- 
tion y tambe un empresa pa 
salvamento lo ser establecé na 
Barcadera. 

Dia 3 di mei 1968 Bestuurs- 
college di Aruba den su tota- 
lidad a biaha pa Corsow pa 
haci entrego di un peticion na 
Gobierno Hulandes mediante 
Gobiemo di Antiyas. E peti- 
cion tabata pa ayudo finan- 
ciero pa mehoracion di e in- 
frastructura di e haaf na Bar. 
cadera pa establecimiento di 
un drydock di nada menos cu 
75.000 tonelada. 

E compania Griego Seka, 
S.A. kier establece den area 


di Caribe un empresa pa re- 
paracion di bapornan grandi; 
un bunkerstation y tambe im 
empresa pa salvamento y den 
cual e promer fase lo ta: 

Construccion di un drydock 
di 75.000 tonelada. 

E motibu pa cual Seka S.A. 
a scohe Aruba ta pasobra e 
situacion geografica ta favor- 
able. Y na Aruba Barcadera 
a ser escohi en vista di e fa- 
cilidad di electricidad, awa, 
azeta etc., cu ta necesario pa 
e projecto aki. 

Segun investigacion di mer- 
cado tin suficiente posibilidad 
tanto pa Corsow como pa 
Aruba pa extenshon di e vo- 
lumen di e trabao aki sin nin- 
gun di e islanan aJti ta kita 
trabao for di otro. 

E compania di dock aki tin 
su propio clientela. 

E inversionnan den e pro- 
jecto aki ta monta na 
$ 22.417.000,— di cual $ 12. 
531.000,— lo ta pa mehora- 
cion di e infrastructura di e 
haaf, pero cu ademas lo com- 
pleta e haaf di Barcadera pa 
atrae mas industria pa Aruba, 
ya cu lo no ta necesario haci 
mas inversion den e haaf di 
Barcadera. 

E decision final di Seka 
S.A., ta depende di e hecho si 
Gobiemo Insular di Amba ta 
den posicion pa realiza e in- 


frastructura di e haaf na Bar- 
cadera. Pa esaki Aruba ta 
pidi ayudo financiero na Hu. 
landa. 

Extension di e haaf na Bar- 
cadera a ser inculca den e 
segundo fase di e yudanza 
economico for di Hulanda. E 
gastonan di inversion a ser 
poni P.M. Realizacion di e 
projecto aki pues ta depende 
di e necesidad a consecuencia 
di establecimiento di indus- 
tria. Y como cu esaki ta e 
caso actualmente, nos tin tur 
speranza cu lo bin ayudo for 
di Gobierno Hulandes. 


Entrada Nobo 

Cu e projecto nobo aki Aru. 
ba ta haya un entrada más 
acerca. Nos a ripará mas cu 
bon aki na Aruba, kiko kier 
meen ora un pais ta depende 
casi henteramente di im solo 
industria. Casi henter pueblo 
ta gana su pan di cada dia 
riba un solo tereno industrial. 
Si algu mester socede den e 
tereno industrial aki, anto 
mesora miles di hende ta sin 
trabao. 

Turismo cu durante ultimo 
anjanan a crece enorme y cu 
te ainda ta un industria cu ta 
progresa, no por haci nos 
ciego pa e realidad cu Aruba 
mester di entrada riba mas 
tanto tereno posibel pa situa- 
cion di nos isla bira un situa- 


cion sano. Pesei ampliacion di 
e terenonan riba cual pueblo 
por gana su plaka di cada dia 
ta di gran importancia. Y e 
regla aki ta aplicabel muy en 
especial pa un isla manera 
Aruba, cu ta depende gran 
parti riba otro paisnan den 
mundo. 

Cu Aruba ta haya e projec. 
to di drydock acerca, no ta 
solamente bon pa e 1000 hen- 
denan cu lo haya trabao, y 
tur esnan cu lo sigi den e an- 
janan venidero, pero tambe pa 
situacion financiero.economico 
di Aruba como cu lo bin un 
entrada riba im tereno indus- 
trial completamente nobo. E 
projecto nobo aki lo yuda sa- 
na situacion financiero-econo- 
mico di Aruba. 

Awor cu tin tanto desem- 
pleo, ta cu más alegria nos 
pueblo ta tende cu lo bin tra- 
bao muy pronto pa nada me- 
nos cu 1000 hende! 

Y esaki no ta tur. Despues 
cu e projecto aki ser extendé, 
loke ta e intenshon, lo bin 
mas trabao ainda. 

Nos ta spera cu muy pron- 
to lo por cuminzá cu construc- 
cion di e drydock aki. Gobier- 
no Insular di Aruba a haci tur 
loke e por a haci pa cu e pro- 
jecto aki; awor pueblo di Aru- 
ba ta spera ayudo di Gobiemo 
di Antiyas y di Hulanda. 

Ya cu nos tin un confianza 
grandi den e ayudo aki, nos ta 
kere cu nos por bien bisa: 

Pueblo di Aruba., masha pa- 
bien cu e projecto nobo aki! 



Bestuurscollege di Aruba yen di alegria a biaha pa Corsow pa 
entrega e peticion na Gobierno Hulandes mediante e Gobierno 
Antiyano pa finanzamento di e mehoracion di infrastructura di 
e Haaf di Baroadera pa establecimiento di un Dry-dock na 
Aruba, cual lo ta un bendicion pa henter e Pueblo Arubano. 

Den e wega di football interscolar na juli 1967 e team di St. 
Jozefschool na Santa Cruz a sali campeon. Deputado di Ense- 
janza Señor Betico Croes a duna e team un cordial félicitation 
y a entregá nan e copa di campeon. 



Vice-premier di Hulanda Drs. J. A. Bakker (na man robesj a 
haci Aruba un bishita na september anja pasá. Huntu cu Depu- 
tado di Desaroyo Economico Sr. Max Croes (mei mei), Su Ex- 
cellencia a bishita Lago. Sr. W. A. Murray (na man drechi) 
tabatin un encuentro cu e bishitante halto for di Hulanda. 


E promé piedra ta poni pa e brug nobo na Spaans Lagoen. Drs. H. A. Korthals, miembro di 
Baad van State di Reinado, bishitando nos isla na december 1967, a haci e acto aki y cordiálmen- 
te a yama Deputado di Obras Publicas Sr. Dominico Guzman Croes pabien cu e projecto aki pa 
Aruba. Gezaghebber O. S. Henriquez tambe tabata presente ora e principio symbolico a ser haci 
den construccion di e brug, cu lo ta un gran mehoracion di e coneccion entre e dos mitarnan di 

nos isla. 



Den e temporada di Carnavál, cu henter Aruba a celebrá cu 
tanto enthousiasmo, Bestuurscollege tambe a duna acto di pre- 
sencia na diferente ocasion. Na Paradera Deputado Casper Laclé 
tabatin e honor di coroná e Reina di anja áki na Paradera: 
senjorita Betty Rasmijn. 


Durante su bishita na december di anja pasá, Drs. H. A. Kort- 
háls, miembro di Raad van Staten di Reinado, a haci un excur- 
sion turistioa rond di Aruba. Deputado di Turismo, Sr. Tommy 
Leest a companjá Su Excellencia Korthals durante e paseo aki. 

Dia 15 di maart 1968, un dia hiatorico den historia di turismo na, 
Aruba. E di dos hotel grandi a ser inaugurá: Aruba Sheraton 
Hotel and Casino. Deputado di Turismo Sr. Tommy Leest na 
ocasion di e apertura aki a tene un discurso riba desaroyo turis- 
tico na Aruba. 



XJn delegacion parlementario di Reinado consistiendo di 17 miem- 
bro hulandes y 20 miembro surinameño, a bin bishita nos isla 
dia 2t t , 25 y 26 di april. Na vliegveld Deputado Casper Laclé 
tabata presente pa yama tur e parlementarionan un bonbini na 
nomber di Gobierno di Aruba. E parlementarionan a haya oca- 
sion pa pone nan mes na haltura di tur problema aki na Aruba. 



Accompanjá pa henter Bestuurscollege, Promé Ministro di Hulanda Su Excellencia P. J. de Jong 
a haci Barcadera un bishita. Gobernador di Arubd Señor O. S. Henriquez ta dunando un splika- 


cion. En coneccion cu e projecto nobo di e drydock, e bishita hálto na Barcadera, tabata di gran 
importancia. Tras di Su Excellencia de Jong y Gobernador Henriquez nos ta mira e Deputadonan 

Max Croes y Tommy Leest. 



E promé ministro di Surinam Su Excellencia J. A. Pengel y su 
esposa, inesperá a haci nos isla un bishita cortico. Gezaghebber 


O. S. Henriquez y Deputado Dominico Guzman Croes a yama 
Su Excellencia Pengel y esposa un cordidl bonbini na Aruba. 



Na ocasion di e bishita di e delegacion parlementario di Reinado, 
Deputado di Desaroyo Economico, Sr. Max Croes, a tene un dis- 
curso informando e parlementarionan di Hulanda y Surinam to- 
kante tur e plannan y projectonan cu ta sisti aki na Aruba. 
Asina e parlementarionan por a haya bon informashon en cuanto 
situacion y desaroyo economico na nos isla. 

Desaroyo Turistica ta exigi ampliacion di entrenamiento den ramo 

di servicio Hotelero. 



Un otro grupo di joven Arubiano a caba e curso di servicio hotelero cu éxito. Deputado di Ense- 
janza Sr. Betico Croes ta entrega un regalo na esun cu a slaag como mehor di e grupo: e joven 
Luis Jacobo Geerman. Gobiemo ta paga tur gasto di e curso aki pa asina yuda promovi cu e 
jovennan di Aruba mes, despues di entrenamiento pa servicio hotelero, haya trabao den ramo 

turistico. 


E Gobierno di Aruba, con- 
sciente di su deber pa fomen- 
ta industria turistica y cu na 
diferente ocasion a proba di 
no ta laga ningun clase di ob- 
staculo intimidé ni spanté pa 
traha na bienestar general di 
e pueblo Arubano, a mehora 
e entrenamiento di hobennan 
pa Servicio Hotelero. 

Si antes e tres cursonan cu 
a ser duná tabata dura 6 luna, 
cu 3 ora di les pa simán e di 
4 curso unicamente a dura 3 
luna y e alumnonan tabata 
haya les durante henter im 
dia. 

Antes e alumnonan mester 
a paga f. 5,— di inscripcion 
na e lesnan aki, awor e Be- 
stuurscollege actual conside- 
rando cu e hobennan aki ta 
sin- trabao a dicidi di duna 
nan un pago di f. 12,50 pa 
simán pa cubri nan gastonan 
parcialmente. 

Den promer tres cursonan 
tabata tin un total di 89 can- 
didato di cual unicamente a 
pasa exitoso nan examen un 
cantidad di 46, mientras e di 
4 curso cu a ser institui door 
di Bestuurscollege actual a 
produci 36 candidato den un 
solo curso dunando un canti- 
dad di 29 cu a pasa nan exa- 
men cu exito. 


Te asina leuw cu nos tin en. 
tendi tur esnan cu a pasa nan 
examen cu exito ya caba a ser 
emplea den Hotel of Restau- 
rant na Aruba. E ultimo gru- 
po di alumnonan cu a pasa 
nan examen exitoso ya caba 
ta trahando na Sheraton Ho- 
tel. 

Ademas, tambe esnan cu no 


a pasa examen exitoso a ser 
emplea bao di e condicion cu 
nan mester continua nan cur- 
so ariba e parti teoretico di e 
curso. 

Considerando e plannan cu 
e Bestuurscollege tini pa en- 
sancha industria turistica na 
Aruba, e clase di cursonan aki 
lo ser continua, especialmente 

DEPARTAMENTO DEN 


awor, despues di a resolve e 
problemanan tras di e pro- 
jecto di Holiday Inn, esaki a 
bira mas necesario. 

Asina anto, cu man firme 
Gobiemo ta trahando na bie- 
nestar di henter e pueblo Aru- 
bano. 


GOBIERNO 


DOS ARUBIANO A BIRA HEFE Dl 



SR. EFRAIN M. DE KORT 
Hefe di Servicio Informativo. 


Tumando na consideracion cu ta tempo caba pa yiunan di tera haya cier- 
to preferencia pa ocupa puestonan di responsabilidad cu ta corresponde 
cu nan capacidad, Bestuurscollepre di Aruba a nombra dos Arubiano co- 
mo hefe di Departamentonan di Gobierno Insular di Aruba. 

Sr. Efrain M. de Kort, Hefe di Servicio Informativo, a nace dia 8 di juni 
1942 na Aruba. Su educacion di Mulo el a haya na St. Dominicuscolleg’e 
na Oranjestad y St. Augustinus College na San Nicolas. Despues el a bai 
Estados Un dos unda el a obtene su grado di ”Bachelor of Arts” espe- 
cializa den sociologia. 

Durante dos anja el a traha na Lago como asistente den Public & In- 
dustrial Relations Department. 

For di 8 di agosto di 19 67 e ta miembro di Conseho Legislativo di Aru- 
ba formando parti di e fraccion di A.V.P. como sucesor di defunto C.A. 
Eman (Shon A). 

Entrante 17 di November el a ser nombra como Hefe di Servicio Infor- 
mativo di Aruba. 


SR. FRANCISCO J. DE MEY 
Hefe di Departamento dl 
Asuntonan Personal. 


Un otro Aruibiano cu a ser encarga cu un responsabilidad den Servicio 
di Gobierno ta Sr. Francisco J. de Mey. Sr. F.J. de Mey a nace dia 15 di 
januari 1931 na Aruba. E1 a haya su educacion di Mulo na St. Dominicus- 
college. Dia 2 6’ di oktober el a drenta Servicio di Gobierno y detepues a 
bai studia Gemeente Administratie na Hulanda. Na su regreso for di 
Hulanda el a ocupa diferente biaha e puesto di Hefe interino di e depar- 
tamento di Asuintonan Personal. Despues di esaki el a worde transferi pa 
e departamento di Asuntonan General, unda tambe el a actua como 
Hefe Interino. 


Dia 28 di agosto di 19 67 el a wordu transferi atrobe pa e departamento 
di Asuntonan Personal pa ocupa e puesto di Hefe Interino como cu e 
Hefe mes a bai cu pensioen Sr. de Mey ia e promer Arubiano cu ta ocu- 
pando e puesto di Hefe di departamento di Asuntonan Personal. 










ARUBA SU VENTURO PROGRESO 

TA EXIGI MñS AUTONOMIA 



Riba e foto aki nos ta haya un vista di e deseo ferviente cu ta 
reina den corazon di tur Arubiano pa cu nan patria, den un 
demófostracion masaal cu a tuma lugar na Aruba, unda miles di 
votador (Pdemonstrá y expresá nan deseo di kier dirigi destino 
, di nan propio Isla. 

TJ r - 


Kiko ta autonomia ? 

Autonomia ta un palabra cu 
ultimamente ta ser usa diari- 
amente ariba Aruba. Autono- 
mia kier meen: e derecho pa 
goberna bo propio asuntonan. 
Y si Aruba kier mas autono- 
mia, ta pasobra Aruba ta sin- 
tié capaz di por goberna su 
propio asuntonan. 

E palabra autonomia tabata 
ser usa foi basta tempo pasá 
caba, tempo cu nos antepasa- 
donan tabata lucha fuerte- 
mente pa Aruba por haya 
mas libertad di por guia su 
propio destino. 

Un di e figuranan cu a des- 
taca su mes ariba e tereno 
aki tabata defunto Henny 
Eman y tambe su yiu Albert 
Eman d.f.m., kendenan tabata 
dos defensor grandi di e cau- 
sa husto y noble di e pueblo 
Arubano. 

A base di e famoso discurso 
di e defunto Mahestad Reina 
Wilhelmina na anja 1942 dia 
6 di december, Henny Eman 
a continua cu e lucha cu el 
a cuminza pa haya mas liber- 
tad pa Aruba. 

Antes tabata dificil pa Aru. 
ba haya plaka disponible ari- 
ba presupuesto pa desaroyo 
economico di su pueblo. Den e 
tempo ey no mas cu tres biaha 
e Koloniale Raad na Corsow 
tabata nenga rotundamente di 
vota plaka pa desaroyo eco- 
nomico di Aruba. Dos biaha 
a ser nenga plaka riba presu- 
puesto pa construccion di ca- 
retera y un biaha pa con- 
struccion di un haaf adecuado 
pa Aruba, mientras cu Aruba 
su entradanan ta cubri e pre- 
supuesto di Koloniale'Raad ria 
Corsow fe tempo ei. 

Esaki tabata motibonan cu 
a inspira e defunto Henny es 
tempo ey pa tuma e lucha pa 
haya autonomia pa Aruba mas 
fuerte ainda. Despues di hopi 
trabao cu Henny a bin logra 
haya e tan afamado 8—8, y 
cu Hulanda a haya bon di ki- 
bra despues, nos a yega na 
haya un Reglamento Insular 
y e Statuut, esta e leynan 
constitucional cu awendia ain- 
da ta na vigor. 

Despues di fallecimiento di 
Henny Eman, Albert su yiu a 


continua cu e lucha hustifica 
aki. 

Sinembargo ta penoso pa 
menciona cu apenas d^pues 
di su morto, Gobierno Central 
awor tin intencion di comete 
un infraccion riba e tiki au- 
tonomia cu e islanan Antiya- 
no ta posee. 

Seguramente tin im articu- 
lo den nos constitucion cu ta 
bisa, cu Staten por trece cam- 
bionan den Reglamento Insu- 
lar cu un mayoria di % parti, 
y cual resolucion ademas mes- 
ter di aprobacion di Gobierno 
Hulandes. 

Articulo 44, sub 2 di nos 
Statuut ta reinforza e Regla- 
mentonan Insular den nos 
constitucion cu e intencion no 
mas, cu ora di cambionan den 
nos Reglamento Insular e vo- 
lumen di nos autonomia por 
wordu extendi, pero HAMAS 
e por wordu reduci. 

Un verdadero vacio en cu- 
anto nos sistema autonomo 
Insular ta forma e falta di un 
instancia di apelacion, ora un 
resolucion di Gobierno Cen- 
tral mester comete un infrac- 
cion ariba nos sistema auto- 
nomo, manera e caso ta cu e 
cambionan cu Gobierno Cen- 
tral kier bini cu ne den Sta- 
ten awor. 

Mayoria Fictivo 

Manera ta conoci articulo 
100 di nos constitucion a ser 
introduci, pa. proteha un mi- 
noria di un isla den Staten, 
contra di un mayoria cu no 
ta tene suficiente cuenta cu' 
interesnan di e isla ey. Esaki 
ta manera e caso ta actual- 
mente cu e isla di ^y-uba. 
Ademas mester ser menciona, 
cu e mayoria cu Staten tin 
actualmente di 2 / 3 parti, .no ta 
un mayoria realistico pero ta 
un mayoria fictivo, cu no ta 
corresponde cu decision di e 
pueblo den eleccionnan pasá. 

Pa motibo cu Gobierno Cen- 
tral tin intencion di comete e 
infraccion aki riba nos siste- 
ma autonomo, Eilandsraad di 
Aruba cu TUR derecho den 
un tenida publica fecha 22 di 
november 1967 a duna di co- 
noce cu Aruba ta exigi mas 
autonomia. 


Despues di e mocion cu a 
caba di ser accepta unanima- 
mente den Eilandsraad, un 
otro mocion a ser accepta cu 
mayoria di voto pa suplika e 
representantenan di Aruba 
den Staten pa NO vota na fa- 
bor di e projecto di ley cu 
Gobierno Central kier pasa pa 
cambia nos Reglamento In- 
sular, esta Eilandenregeling. 

Y no mucho dia pasá, atro- 
be Eilandsraad a reuni pa tra- 
ta un otro mocion, den cual 
mocion Reinado Hulandes ta 
wordu suplika pa nombra e 
comision di apelacion basa 
ariba articulo 70 di Eilanden- 
regeling cu ta hasi posibel cu 
Aruba den e caso aki por ape- 
la na Reinado, ora Aruba su 
interesnan y bienestar ta na 
peligro. E mocion aki tambe a 
ser accepta cu mayoria di 
voto. 

Esaki ta en breve un resu- 
men chikito di e ultimo acon. 
tecimientonan, pero tambe tin 
un interes insular, esta inte- 
res di nos pueblo cu ta pisa 
mucho mas ainda. 

Ta bien conoci den henter 
Aruba, cu semper Aruba ta 
ser neglisha. Si yega asina 
leeuw cu Aruba por haya un 
autonomia unda Aruba por di- 
cidi ariba su propio futuro, 
anto e ora ey Aruba por pro- 
gresa mas rapido. Ocasion pa 
haya trabao lo bira mas 
grandi cu loke e ta gctual- 
mente. 

Ta muy comprensible, cu si 
un isla manera Aruba, di gran 
importancia den commercio 
mundial y conoci den mundo 
pa su iefineria grandi, mester 
warda y ta depende di coope- 


racion ajeno den e caso aki, 
pa continuamente ta ser per- 
hudica. 

Y ta pesey, awor mas cu 
nunca Aruba ta sinti e falta 
grandi di ta baas den su pro- 
pio cas. Cuanto ■ projecto gran- 
di no ta pasa bao nanishi ai 
Aruba sin Aruba por hasi na- 
da pa captura e projectonan 
aki y ta depende di e genero- 
sidad di algun, cu ora nan 
haya bon pa duna Aruba res- 
to di loke nan a nenga. 

Den un era manera esaki, 
unda tin hopi tata di famia 
grandi sin trabao, ta cu ur- 
gencia e grito pa mas autono- 
mia pa Aruba mester resona. 

Gobierno Insular di Aruba 
ta consciente cu henter Aruba 
ta anhela pa mas autonomia. 
Gobierno Insular ta consciente 
tambe cu tur di buena fe pa 
cu Aruba, lo desea lo mehor 
pa Aruba sea cu nan ta Aru- 
biano of No-Arubiano, paso- 
bra con cu bai of bini, nan 
interes y futuro di nan yiu- 
nan tambe ta na peligro ora 
cu Aruba su autonomia ta na 
peligro. 

Y finalmente Gobierno In- 

sular di Aruba ta sigur di 
apoyo moral di henter e pue- 
blo Arubiano pa continua cu 
e lucha sagrado y husto aki, 
pa logra pa Aruba mas auto- 
nomia, pa asina Aruba por 
progresa rapido; pa asina Aru- 
ba por combati eficazmente e 
cancer di desempleo; pa asina 
Aruba culturalmente y educa- 
tivamente por desaroya su 
pueblo pa ser muher y hom- 
bernan respeta dilanti vista di 
mundo liber. t 

ARUBA 

ta haya 7 scheol nobo 

Futuro di un nación ta den 
man di hubentud. 

Si awor aki nos jovennan 
haya e oportunidad di haya 
un bon educacion, maján nos 
isla lo por disfruta* di adulto- 
nan capaz pa nan tarea den 
comunidad arubano. 

Nan lo por sirbi nan pais 
na un manera responsabel y 
cada up na su manera. Y Aru. 
ba io por bai dilanti mas liher 
cu nunca. Tur hende ta com- 
prende cu nos tin mester nós 
mes yiunan di tera, bon edu- 
cá, bon prepará pa trabaonan 
dificil y responsabel; e ora ei 
ta Arubiano més tin adelantó 
di nan isla den nan man. 

Bon educacion no ta exigl 
solaimente bon school, pero 
tambe persona adecuado pa 
duna les. 

Anja pasá tabatin f. 8.383. 
000,-— riba ’presupuesto pa 
ensejanza. Esei ya caba taba- 
ta un suma hopi halto. Den e 
ultimo ^anjanan e suma pa en- 
sejanza riba presupuesto a su- 
bi ketu .bai. Compará cu e an- 
janan cu nos tin tras di lom- 
ba aumento di e suma pa ense- 
janza riba preshpuesto 1968 
Aa. d e s p r o pojrcionadamente 
i gra'ndi esta f. 9.813.732,—. Es 
d'ecir un áflmento di 8.9%, 
com,pará cu añja pasá. Ense- 
janza ta birando un cargo ho- 
pi pisá pa presupuesto di Aru- 
ba. Dos vez caba den pasado 



na September 1968 

Gobierr^) di Teritorio Insular 
di Aruba a trece esaki bao di 
atencion di Gobierno Central, 
pero no a bin ningun reacción. 

SineVnbargo Aruba lo sigi 
bringa pa un partición mas re- 
alistico di e gastonan di ense- 
janza entre Gobierno Central 
y Gobierno Insular. 

E motibo di aum^nto di e 
suma pa ensejanza riba pre- 
supuesto mester wordu buscá 
den gastonan di salario, cual 
aumerfto, pa un gran pafti ta 
e- consécuencia di e^gualcion 
di e salarionan di e instructor- 
ftan lokal promovi^ na e in. 
structornan cu a sei* atraé áki. 
Y tambe den e gastonan halto 
di personal y material pa ex- 
plotacion di schoolnan. nobo. 

J3estuurscollege a dicidi 
taijjbe cu e cantidad di beka- 
* ñan pa eat,udionan den estran- 
heria lo ser aumentá te 30; 

_ antes e tabata solamente 20. 
E necesidad di e aumento aki 
di becanan pa estudionan den 
exterior^ tur hende ta com- 
prende. En general Bestuurs- 
college di Aruba a pone bon 
atencion rjba tur clase di edu- 
cacion na Aruba: 

I. Atencion especial pa edu- 
cacion pa muchanan mental- 
mente retardá y muchanan cu 
tin dificultad cu sinjamento. 

- Bestuur^college a promete 
su cooperacion na e funda- 



cion pa muchanan mental- 
mente retardá. 

- Na september próximo dos 
B.L.O. school lo ser inaugu- 
rá (na Piedra Plat y na Cu- 
ra Cabai); door di esaki e 
cantidad di B.L.O. school lo 
ser redoblá, y Aruba lo haya 
en ^otal cuater di. e school- 
nan aki. 

n. Educacion t e c h n ico 

tambe lo ser extendé. 

- Na september próximo un 

school nobo • di E.T.O. (Een- 
voudig Technisch Onder- 
wijs) lo ser inaygurá na Ta- 
rabana. J 

- Lo bini un seccion nobo di 
arquitectura na e U.T.S. 

- E L.T.S. di Rooi Congo lo 
ser extendé na september 
próximo cu un cantidad di 
klasnan. 

- Na Oranjestad tambe e can- 
tidad di klasnan di L.T.S. Io 
ser extendé. 

- Lo bini ampliacion di e po- 
sibilidadnan pa cursonan di 
anochi pa educacion tech- 
nico. 

m. Atencion di Bestuurs- 
college tambe a ser duná na 
Ensejanza Secundaria. 

- E cantidad di klasnan lo ser 
extendé na school di Mulo 
na Mon Plaisir, Oranjestad. 

- E kweekschool lo ser stimu- 
lá mas (cada candidato cu 
a slaag lo ser ofreci un be- 
ca pa obtene nan diploma 
supevior). 

IV. Bestuurscollege a pone 

atencion tambe na educacion 

primaria: 


- Na Lago Heights lo habri 
september próximo un school 
primaria The Seven Day Ad- 
ventist Sehool. 

- Un school kathólico pa mu- 
cha muher di prome te seis 
klas lo habri september pró- 
ximo na Santa Helena tam- 
be. 

- Wilhelminaschool (lagere 
school) na Weg Fontein lo 
ser extendé. 

V. Extenshón di huishoud- 
scholen. 

- Na Rooi Congo dos huis- 
houdschool nobo lo ser habri 
september próximo, un ka- 
thólico y un di Gobierno. 

- Mater Dei Huishoudschool 
na Oranjestad lo ser exten- 
dé. 

- Tambe extenshón lo ser haci 
na e huishoudschool kathó- 
lico na Sta. Cruz. 

VI. Otro ensejanza natu. 
ralmente tambe a haya 
atencion. 

- Ampliacion di e cantidad di 
cursonan pa Servicio Hote- 
lero te 3 (antes e tabata so- 
lamente 1). 

- Continuacion y mehoracion 
di entrenamiento di obrero- 
nan. 

Bestuurscollege ta realizá bon 
di cuanto importancia un bon 
educacion di nos jovennan ta. 
Tur e placa cu tá bai pa en- 
sejanza AWE, nos pueblo lo 
disfrutá di dje MAJAN den 
forma di adultonan bon educá 
y studiá, cu ta capaz pa guia 
nos Aruba den bon direccion. 



Den ki estado deplorabel e baraknan na St. Jozefschool na 
Santa Cruz ta, e ministro di educacion di Hulanda Prof. Dr. G. 
H. Veringa por a mira durante su bishita na Aruba. Den com,- 
pania di frere Bonifacius y deputado di ensejanza Betico^ C 'oes, 
Su Excellencia Veringa a haci un bishita na e diferente k’tsnan 
pa e haya un idea di e necesidad cu tin na Aruba pa edificio di 
% school nobo. 


E school aki na Piedra Plat ta un di e dos schoolnan nobo di 
BLO cu lo bin clá na september próximo. E otro school lo bin 
na Cura Çabai. E cantiddd di schoolnan di BLO lo ser redoblá 
y Aruba lo tin en total cuater di e clase di schoolnan aki. Fuera 
di e Jlos schoolnan aki, muy pronto 5 otro school nobo lo bin 
clá na: Dakota, Lago Heights, Santa Cruz, Santa Helena y 
• Congoweg. 













